Reprise (film)

Reprise er en norsk film fra 2006. Den er Joachim Triers første langfilm som regissør. Manuset ble skrevet over en femårsperiode sammen med Eskil Vogt. Hovedrollene innehas av Espen Klouman Høiner, Anders Danielsen Lie og Viktoria Winge. Filmen var Norges Oscar-kandidat i 2006 og vant tre priser under Amandaprisen 2007 og to priser under Kanonprisen 2006.

 Handling 
Erik og Phillip er to gutter i tjueårene som drømmer om å få sin første bok utgitt. Filmen begynner med at vi ser begge to sende inn hvert sitt forslag til forlaget. Phillips forslag blir antatt og han får utgitt sin første bok. Samtidig med dette stormforelsker han seg i Kari, men blir syk og må innlegges på psykiatrisk avdeling. Et halvt år senere blir Phillip utskrevet, og i mellomtiden har Erik jobbet videre med sin bok som omsider også blir utgitt. Vi følger de to guttene gjennom oppturer og nedturer, kjærester på vei inn og ut og vennskap som er i ferd med å rakne.

 Rolleliste 
 Espen Klouman Høiner – Erik
 Anders Danielsen Lie – Phillip
 Viktoria Winge – Kari
 Odd-Magnus Williamson – Morten
 Pål Stokka – Geir
 Christian Rubeck – Lars
 Henrik Elvestad – Henning / Kommune
 Henrik Mestad – Jan Eivind
 Rebekka Karijord – Johanne
 Sigmund Sæverud – Sten Egil Dahl
 Tone Danielsen – Inger
 Elisabeth Sand – Hanne
 Thorbjørn Harr – Mathis Wergeland
 Silje Hagen – Lillian
 Anne Sandvik Lindmo – programleder
 Hans Henrik Verpe – Andre medvirkende

 Mottakelse 
Filmen ble godt mottatt i de fleste filmredaksjoner. Per Haddal i Aftenposten kalte filmen «en debut i særklasse» og en «skarpsynt og skarpslepen betraktning om en lett fortapt generasjon».«Debut i særklasse» , anmeldelse i Aftenposten Borghild Maaland i VG skrev at Reprise var en «poengtert, ironisk, veldreid og stilsikker utlevering av en generasjon patetiske mannfolk med intellektuelle ambisjoner».«Reprise», anmeldelse i VG

Filmen ble utvalgt som Norges Oscar-kandidat i kategorien for beste fremmedspråklige film i 2006. Jan Erik Holst, som er Oscar-komiteens formann, sa: «Vi har stor tro på årets kandidat som er en usedvanlig, poetisk og spennende film. Den griper publikum fra første øyeblikk med sin spennende fortellerstil.»

Filmen fikk også distribusjon i Storbritannia, og den britiske avisa The Guardians anmelder, Xan Brooks, mente at filmen var «a lovely bit of ephemera – a rueful tale of illusory dreams and inconsequential fame that zips by in an eye-blink. Form and content in perfect harmony.» Filmen fikk tre av fem mulige stjerner i anmeldelsen.Reprise – anmeldelse i The Guardian 7. september 2007.

16. mai 2008 fikk filmen en begrenset distribusjon i USA. Den ble distribuert av Miramax, og fikk blant annet god kritikk i The New York Times.Two Friends, Two Novels, One Mailbox: Lives at the Speed of Ambition - anmeldelse av Reprise i The New York Times. Den åpnet på tre kinoer, og tok inn 16 353 dollar i gjennomsnitt, noe som gjorde den til den i gjennomsnitt best besøkte filmen per kino den helgen, i konkurranse mot blant annet Legenden om Narnia – Prins Caspian.WEEKEND BOX OFFICE May 16–18, 2008 - statistikk hos boxofficemojo.com, besøkt 28. juli 2008. 

 Festivaler og priser 
Filmen har mottatt en rekke priser fra norske og internasjonale festivaler:
 Gulltulipanen: Beste film under Istanbul internasjonale filmfestival
 Gullolivenen: Beste film under Den europeiske filmfestivalen i Lecce. Prisen ble delt med filmen Warchild, regissert av Christian Wagner. Reprise fikk også prisen for beste manuskript.Prisvinnere under Den europeiske filmfestivalen i Lecce .
 Under Karlovy Vary internasjonale filmfestival fikk filmen prisen for beste regi, samt Don Quijote-prisen. 
 Under Den nordiske filmfestivalen i Rouen vant filmen prisen for beste film og publikumsprisen.Palmarès depuis 1988  – vinnere av prisene til Den nordiske filmfestivalen i Rouen siden 1988.
 Filmen fikk Oppdagelsesprisen (Discovery award) under Toronto internasjonale filmfestival.
 Filmen ble også vist utenfor konkurranse under den anerkjente Sundance-festivalen.
 Filmkritikerprisen 2007
 Nominert til Nordisk råds filmpris 2007
 Kanonprisen 2006
 Beste regi (Joachim Trier)
 Beste klipp (Olivier Bugge Coutté)
 Nominert i klassen beste birolle (Anders Danielsen Lie)
 Nominert i klassen beste manus ((Joachim Trier og Eskil Vogt))
 Nominert i klassen beste produsent (Karin Julsrud)
 Nominert i klassen beste foto ()
 Nominert i klassen beste lyd ( og Gisle Tveito)
 Nominert i klassen beste filmmusikk (Ola Fløttum og Knut Schreiner)
 Amandaprisen 2007
 Beste norske kinofilm
 Beste regi (Joachim Trier)
 Beste filmmanuskript (Joachim Trier og Eskil Vogt)
 Nominert i klassen beste birolle (Victoria Winge)
 Nominert i klassen folkets Amanda

 Kuriosa 
 Filmens fiktive forfatter, Sten Egil Dahl (spilt av Sigmund Sæverud), er løst basert på Tor Ulven, en svært mediesky og innflytelsesrik forfatter. Ulven nevnes også flere ganger i filmen, blant annet sier Phillip at alt han skriver er «oppgulp av Sten Egil Dahl og Tor Ulven». Når Erik får boken sin første gang setter han den inn i bokhylla ved siden av Tor Ulvens "samlede dikt", men flytter den så inn mellom Phillips bok og "den siste natten" av Sten Egil Dahl. Eskil Vogt forteller i kommentatorsporet på DVD-utgivelsen av filmen at han i Polen møtte en journalist som mente å ha lest en bok av den fiktive forfatteren.
 I en scene hvor Phillip ser på TV med veldig høy lyd ser han blant annet på cupfinalen 2004, som Brann vant.

 Referanser 

 Eksterne lenker 





Kategori:Filmer fra 2006
Kategori:Norske filmer fra 2000-årene
Kategori:Norske Oscar-kandidater
Kategori:Amanda for beste norske film
Kategori:Norske dramafilmer
Kategori:Norskspråklige filmer
Kategori:Filmer regissert av Joachim Trier
Kategori:Amandaprisen 2007
Kategori:Filmer med vinnere av Kanonprisen